CELEX: C2007/283/44
Language: el
Date: 2007-11-24 00:00:00
Title: Υπόθεση T-474/04: Απόφαση του Πρωτοδικείου της 12ης Οκτωβρίου 2007 — Pergan Hilfsstoffe für industrielle Prozesse κατά Επιτροπής (Ανταγωνισμός — Συμπράξεις — Οργανικά υπεροξείδια — Απόφαση απορρίπτουσα αίτημα απαλείψεως αποσπασμάτων από το δημοσιευμένο τελικό κείμενο αποφάσεως διαπιστώνουσας παράβαση του άρθρου 81 ΕΚ — Αποκάλυψη πληροφοριών που αφορούν την προσφεύγουσα διά της δημοσιεύσεως αποφάσεως που δεν της έχει κοινοποιηθεί — Άρθρο 21 του κανονισμού 17 — Επαγγελματικό απόρρητο — Άρθρο 287 ΕΚ — Τεκμήριο αθωότητας — Ακύρωση)

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/25
            
         Απόφαση του Πρωτοδικείου της 12ης Οκτωβρίου 2007 — Pergan Hilfsstoffe für industrielle Prozesse κατά Επιτροπής
   (Υπόθεση T-474/04) (1)
   
   (Ανταγωνισμός - Συμπράξεις - Οργανικά υπεροξείδια - Απόφαση απορρίπτουσα αίτημα απαλείψεως αποσπασμάτων από το δημοσιευμένο τελικό κείμενο αποφάσεως διαπιστώνουσας παράβαση του άρθρου 81 ΕΚ - Αποκάλυψη πληροφοριών που αφορούν την προσφεύγουσα διά της δημοσιεύσεως αποφάσεως που δεν της έχει κοινοποιηθεί - Άρθρο 21 του κανονισμού 17 - Επαγγελματικό απόρρητο - Άρθρο 287 ΕΚ - Τεκμήριο αθωότητας - Ακύρωση)
   (2007/C 283/44)
   Γλώσσα διαδικασίας: η γερμανική
   Διάδικοι
   
      Προσφεύγουσα: Pergan Hilfsstoffe für industrielle Prozesse GmbH (Bocholt, Γερμανία) (εκπρόσωποι: M. Klusmann και F. Wiemer, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: A. Bouquet, επικουρούμενος από τον A. Böhlke, δικηγόρο)
   Αντικείμενο της υποθέσεως
   Αίτηση ακυρώσεως της αποφάσεως (2004) D/204343 της Επιτροπής, της 1ης Οκτωβρίου 2004, κατά το μέρος που απορρίπτει αίτημα της προσφεύγουσας για απάλειψη κάθε αναφοράς προς εκείνη στο δημοσιευμένο κείμενο της απόφασης 2005/349/ΕΚ της Επιτροπής, της 10ης Δεκεμβρίου 2003, σχετικά με την εφαρμογή του άρθρου 81 [ΕΚ] και του άρθρου 53 της Συμφωνίας για τον ΕΟΧ (Υπόθεση COMP/E-2/37.857 — Οργανικά υπεροξείδια) (ΕΕ 2005, L 110, σ. 44).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση (2004) D/204343 της Επιτροπής, της 1ης Οκτωβρίου 2004.
            
         
               2)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 45 της 19.2.2005.